Document ID: 32006R0640

NEUVOSTON ASETUS (EY) N:o 640/2006,
annettu 10 päivänä huhtikuuta 2006,
Euroopan valuuttajärjestelmää koskevien asetusten (ETY) N:o 3181/78 ja (ETY) N:o 1736/79 kumoamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 308 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (1),
ottaa huomioon Euroopan keskuspankin lausunnon (2),
sekä katsoo seuraavaa:
(1)
Euroopan valuuttajärjestelmästä 18 päivänä joulukuuta 1978 annetussa neuvoston asetuksessa (ETY) N:o 3181/78 (3) valtuutetaan Euroopan raha-asiain yhteistyörahasto vastaanottamaan jäsenvaltioiden valuuttavarantosijoituksia ja laskemaan liikkeeseen ecuja. Euroopan raha-asiain yhteistyörahaston tehtävät siirtyivät Euroopan rahapoliittiselle instituutille, ja Euroopan raha-asiain yhteistyörahasto lopetettiin. Sen jälkeen nuo tehtävät siirtyivät Euroopan keskuspankille. Tämän vuoksi kyseinen asetus ei ole enää aiheellinen ja se olisi kumottava.
(2)
Korkotuista tietyille Euroopan valuuttajärjestelmän nojalla myönnetyille lainoille 3 päivänä elokuuta 1979 annetussa neuvoston asetuksessa (ETY) N:o 1736/79 (4) säädetään, että yhteisö voi myöntää viiden vuoden ajan asetuksen soveltamisen alkamispäivästä korkotukia tietyntyyppisille lainoille (Euroopan investointipankin lainoille investointien rahoittamiseksi vähemmän vauraissa jäsenvaltioissa, mm. investoinnit infrastruktuureihin). Tämä viiden vuoden jakso, jota ei ole jatkettu, päättyi vuonna 1984. Lisäksi asetuksen 1 artiklan mukaan korkotukien myöntäminen edellyttää jäsenvaltion kuuluvan Euroopan valuuttajärjestelmän järjestelmiin. Tämän edellytyksen myötä asetusta ei enää voida soveltaa. Kyseiset Euroopan investointipankin myöntämät lainat, joihin korkotukia sovellettiin, on tällä välin maksettu takaisin. Tämän vuoksi kyseinen asetus ei ole enää aiheellinen ja se olisi kumottava,
ON ANTANUT TÄMÄN ASETUKSEN:
1 artikla
Kumotaan asetukset (ETY) N:o 3181/78 ja (ETY) N:o 1736/79.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 10 päivänä huhtikuuta 2006.

Labels: 2
15
11